Εργασία με προεκτάσεις

Μερικές φορές προβάλλετε τον εαυτό σας στο μέλλον; Τι είδους ζωή θα κάνετε; Ποια θα είναι η δουλειά σας; Θα κάνετε παιδιά; Πολλές μεταβλητές θα έχουν σίγουρα επιπτώσεις στο μέλλον σας, είτε ανήκουν στα πεδία των ενδιαφερόντων σας, τις επιλογές σας, το επίπεδο εκπαίδευσής σας ή ακόμα τις συνθήκες της ζωής σας.

Χρησιμοποιώντας ένα ηλεκτρονικό Υπολογιστικό Φύλλο να εκπονήσετε έναν ρεαλιστικό προϋπολογισμό που να περιλαμβάνει τα έξοδα και τα έσοδα που περιμένετε να έχετε σε 10 χρόνια.

Έργο 1:

Να απαντήστε σε ένα ερωτηματολόγιο που θα σας δοθεί από τον/την εκπαιδευτικό σας.

Έργο 2:

1. Υπό το πρίσμα των απαντήσεων που δώσατε στο ερωτηματολόγιο, να υπολογίστε τα μηνιαία σας έξοδα. Να λάβετε υπόψιν σας ενοίκιο, φαγητό, ρεύμα, τηλέφωνο, διαδίκτυο, κ.λπ. Μπορείτε να έρθετε σε επαφή με κατάλληλα πρόσωπα για να συγκεντρώσετε εξειδικευμένα στοιχεία και να μελετήσετε χρήσιμες πηγές για την απόκτηση πληροφοριών.
2. Να οργανώσετε τα δεδομένα σας σε ένα Υπολογιστικό Φύλλο (π. χ. Excel). Στη συνέχεια με βάση τα προηγούμενα στοιχεία που συγκεντρώσατε να υπολογίσετε τα μηνιαία έξοδα για ένα ολόκληρο έτος.

Έργο 3:

1. Να επιλέξετε τι δουλειά θα θέλατε να κάνετε σε 10 χρόνια.
2. Να εκτιμήσετε το μηνιαίο εισόδημά σας χρησιμοποιώντας στατιστικά στοιχεία ή έρευνα αγοράς για τη συγκεκριμένη επαγγελματική δραστηριότητα. Να συλλέξετε πληροφορίες από κατάλληλα πρόσωπα.
3. Να προσδιορίσετε τον καθαρό μηνιαίο μισθό σας, υποθέτοντας ότι αντιστοιχεί περίπου στο 60% του ακαθάριστου μισθού.
4. Χρησιμοποιώντας ένα Υπολογιστικό Φύλλο να υπολογίσετε τον καθαρό ετήσιο μισθό σας με βάση τις εκτιμήσεις σας.

Έργο 4:

1. Να καταγράψετε τα έσοδα και τα έξοδά σας.
2. Υπό το πρίσμα των υπολογισμών που κάνατε, να βγάλετε κάποια συμπεράσματα για το είδος της ζωής που μπορείτε να κάνετε σε 10 χρόνια. Να γράψετε ένα σύντομο κείμενο που να συνοψίζει τους υπολογισμούς σας και τις σκέψεις σας για το μέλλον σας.
3. Σε 10 χρόνια, σίγουρα θα είναι ενδιαφέρον για εσάς να διαβάσετε τα συμπεράσματα που είχατε κάνει για το μέλλον. Κρατήστε την εργασία σας σε έναν φάκελο, ο οποίος να αναγράφει τη μελλοντική ημερομηνία κατά την οποία εσείς θα θέλατε να διαβάσετε το κείμενό σας.

Ενδεικτικό Ερωτηματολόγιο για Μαθητές Γυμνασίου

Αγαπητοί μαθητές, Το παρακάτω ερωτηματολόγιο είναι σχεδιασμένο για να σας βοηθήσει να σκεφτείτε το μέλλον σας και να προγραμματίσετε τα επόμενα βήματα με ρεαλιστικό τρόπο. Οι ερωτήσεις είναι κλειστού τύπου.

## Μέρος Α: Σχεδιασμός του Μέλλοντος

1. Πού φαντάζεστε τον εαυτό σας σε 10 χρόνια;

Σε μια δουλειά που μου αρέσει
Σπουδάζοντας στο πανεπιστήμιο
Δημιουργώντας τη δική μου επιχείρηση
Άλλο:

2. Ποιος επαγγελματικός τομέας σας ενδιαφέρει περισσότερο;

Υγεία
Εκπαίδευση
Τεχνολογία
Καλλιτεχνικά
Άλλο:

3. Ποιες δεξιότητες πιστεύετε ότι χρειάζονται για την επιτυχία στον τομέα που επιλέξατε;

Επικοινωνιακές δεξιότητες
Τεχνικές γνώσεις
Ομαδικό πνεύμα
Δημιουργικότητα

4. Θα θέλατε να κάνετε οικογένεια στο μέλλον;

Ναι
Όχι
Δεν είμαι σίγουρος/η

## Μέρος Β: Οικονομικές Εκτιμήσεις για το Μέλλον

5. Ποιον μηνιαίο μισθό εκτιμάτε ότι θα χρειάζεστε για να καλύψετε τις ανάγκες σας;

≤ 1.000 €
1.000-2.000 €
>2.000 €

6. Ποιο θα είναι το κόστος των μηνιαίων εξόδων σας;

≤ 500 €
501 - 1.000 €
>1.000 €

7. Θα σας μένουν αρκετά χρήματα για αποταμίευση;

Ναι
Όχι

## Μέρος Γ: Ανάλυση και Σκέψεις για το Μέλλον

8. Πόσο σημαντικό είναι για εσάς να έχετε οικονομική ανεξαρτησία στα 25 σας;

Πολύ σημαντικό
Αρκετά σημαντικό
Όχι τόσο σημαντικό

9. Ποιες ενέργειες πιστεύετε ότι πρέπει να κάνετε τώρα για να πετύχετε τους στόχους σας;

Να μελετάω περισσότερο
Να παρακολουθώ σεμινάρια
Να ζητάω βοήθεια από ειδικούς επαγγελματικού προσανατολισμού

# Οθόνη Βοήθειας

## Οδηγίες

Διαβάστε το παρακάτω υλικό για να αποκτήσετε μία καλύτερη κατανόηση του θέματος. Το συμπληρωματικό περιεχόμενο περιέχει ενδιαφέρουσες πληροφορίες και παραδείγματα που θα σας βοηθήσουν να εμβαθύνετε στη γνώση σας. Μη διστάσετε να επιστρέψετε σε αυτήν την ενότητα όποτε το κρίνετε απαραίτητο.

# Καρτέλα Συντελεστών